Държавен вестник, бр. 11, 2012 г., стр. 73

БРОЙ  11	
Д Ъ Р Ж А В Е Н  В Е С Т Н И К 	
СТР.  73  
h) номер и дата на приложението, ако има 
такова;
i) дата на първоначалната акредитация в 
случаите, когато има получена.
Приложение към сертификат за акреди­
тация: 
Приложението към сертификата за акреди­
тация съдържа подробно описание на обхвата 
на акредитация в зависимост от различните 
видове акредитации.
Сертификатът за акредитация се издава 
в един оригинален екземпляр на български 
език. Приложението, което е неразделна част 
от него, се издава в два оригинала – един за 
акредитираното лице и един за архива на 
агенцията. По желание на ООС, който не 
оперира на територията на Република Бълга­
рия, сертификатът и приложението се издават 
само на английски език. 
При желание на ООС ИА БСА издава сер­
тификат и на английски език след заплатена 
сума съгласно Ценоразпис на услугите по 
акредитация на ИА БСА (BAS QR 8). За да 
бъде издадено и приложението към сертифи­
ката на английски език, акредитираното ООС 
представя превод на приложението, извършен 
от сертифициран регистриран преводач, и 
документ за платена сума съгласно Ценораз­
пис на услугите по акредитация на ИА БСА 
(BAS QR 8).
Сертификатът с приложението и заповедта 
за акредитация се получават от представител 
на юридическото лице, ръководителя на акре­
дитирания ООС или надлежно упълномощено 
от него лице срещу документ за внесена сума 
съгласно Ценоразпис на услугите по акреди­
тация на ИА БСА (BAS QR 8).
Сертификатът за акредитация е поименен и 
не подлежи на преотстъпване или прехвърляне 
от страна на акредитираното лице. 
Издадените сертификати за акредитация 
се завеждат в публичен регистър на лицата 
с предоставена акредитация. За проверяващи 
по околна среда ИА БСА информира компе­
тентните органи. 
Сертификатът и приложението към него са 
собственост на ИА БСА. При получаване на 
нови документи за акредитация, за преакре­
дитация или при преиздаване ООС е длъжен 
да върне оригиналите на предоставените му, 
станали невалидни документи.
5. Поддържане на акредитацията.
Акредитацията е с валидност 4 години от 
датата на издаване на сертификата за акре­
дитация. Поддържането на акредитацията се 
извършва за целия период на валидност на 
сертификата за акредитация. Поддържането 
на акредитацията включва надзор и други 
действия, извършвани от агенцията, с цел да 
се осигури непрекъснато съответствие на дей­
ността на акредитираните лица с изискванията 
и процедурите за акредитация на агенцията 
и запазване на доверието в качеството на 
предлаганите от акредитираните лица услуги.
След предоставяне на акредитация акре­
дитираните ООС се оценяват периодично. До 
изтичане на валидността на акредитацията ИА 
БСА извършва периодични надзорни оценки.
По време на периода на валидност на 
акредитация акредитираният ООС може да 
промени (ограничи или разшири) обхвата на 
акредитация, като срокът на валидност на 
предоставената акредитация не се променя. 
Решенията за спиране на акредитацията за 
целия или спиране на акредитацията за част 
от предоставения обхват (временно огранича­
ване на обхвата), за ограничаване и отнемане 
на акредитацията се вземат при изпълнение 
на правилата на т. 4.3.7 от тази процедура.
5.1. Планов надзор.
Надзорът се осъществява чрез оценка на 
място за установяване съответствието на 
акредитираните лица с изискванията за ак­
редитация и с процедурите за акредитация на 
агенцията, като се взема предвид и участие 
на акредитираните лаборатории в междулабо­
раторни сравнения, изпитвания за пригодност 
или други дейности, удостоверяващи компе­
тентността на акредитираните лица.
Планов надзор се провежда въз основа на 
утвърдени програми за периодична оценка 
на компетентността на акредитираните лица.
След предоставяне на първоначална ак­
редитация/преакредитация първият планов 
надзор чрез оценка на място се извършва в 
срок от 9 до 12 месеца от датата на издаване 
на сертификата за първоначална акредитация/
преакредитация. Всеки следващ планов надзор/
преоценка се извършва в срок от 18 до 24 месеца 
от предходната оценка на място.
Планирането се извършва въз основа на 
посочените по-горе правила и в зависимост от 
степента на стабилност, която са достигнали 
услугите на акредитираните ООС.
При наличие на обективни обстоятелства 
ООС може писмено да изиска от ИА БСА от­
лагане/промяна на периода на надзор само в 
случай, че не се нарушава регламентираният 
период за провеждане на надзор.
Всеки отказ на ООС за провеждане на 
надзор в нарушаване на регламентираните 
периоди за неговото провеждане се счита за 
неизпълнение на изискванията за акредитация 
и води до спиране на акредитацията. 
Надзорните оценки на място се извършват 
по правилата, описани от т. 4.3.3 до т. 4.3.6 
от тази процедура. 
5.2. Извънредна оценка (включително над­
зор по сигнал). 
Изпълнителна агенция „Българска служба 
за акредитация“ може да реши да извърши 
извънредна оценка на място при получена 
информация за настъпили промени в услови­